‘রাজকন্যা’র জন্মদিন, স্ত্রীকে নিয়ে আদুরে পোস্ট শোভনের

কলকাতা: ২০২৪ সালে নতুন জীবনে পা রেখেছিলেন শোভন গঙ্গোপাধ্যায় (Singer Shovan Ganguly) ও সোহিনী সরকার (Sohini Sarkar)। তাঁদের দুজনের জীবনেই প্রেম এসেছে বারবার। মনও ভেঙেছে একাধিকবার, অবশেষে সোহিনী সরকারের গলায় মালা দেন শোভন গঙ্গোপাধ্যায়। বন্ধুত্ব, প্রেম, তার পর বিয়ে—সবটাই হয়েছিল চুপিসারে। এখন দুজনেই নিজেদের মতো করে গুছিয়ে সংসার করছেন। বিয়ের পর দ্বিতীয় দুর্গাপুজো একসঙ্গে কাটাচ্ছেন দুজনে। আর মহানবমীর দিন সোহিনীর জন্মদিন (Sohini Sarkar’s birthday)। স্বাভাবিকভাবেই স্পেশাল। সোহিনীর জন্য আদুরে পোস্ট শোভনের।

শোভন-সোহিনী দুজনেই ঘুরতে ভালবাসেন। কাজের ফাঁকে মাঝে মধ্যেই বিভিন্ন জায়গায় যান। নিজেদের তেমনই বেশ কিছু না দেখা ছবি সকলের সঙ্গে ভাগ করে নিয়েছেন শোভন। বিয়ের প্রায় দেড় বছর হল। সোহিনীর সঙ্গে সংসার করার সিদ্ধান্ত যে একেবারে ঠিক হয়েছে, সেই আভাস পাওয়া গেল তাঁর লেখায়। স্ত্রীর জন্মদিনে কী লিখেছেন গায়ক? স্ত্রীর জন্মদিনে নিজেদের একসঙ্গে কাটানো কিছু মিষ্টি মুহূর্তের ছবি শেয়ার করেন শোভন। লেখেন, ‘তার জন্য অপেক্ষাতে সকাল থেকে রাত। জলের মতো সহজ হয়েও সামলে রাখে আশেপাশের গাছপালা থেকে মানুষজনকে । জীবনে কিছু ভালো করার সুবাদে মেয়েটাকে পাওয়া , আর ছাড়ে কে! আজ আমার রাজকন্যার জন্মদিন।’

View this post on Instagram

A post shared by shovan ganguly (@shovan_ganguly)

অন্য খবর দেখুন